divyabhaskar.com સાથેની વાતચીતમાં અસિત મોદીએ કહ્યું હતું, ''અચાનક કવિ કુમાર આઝાદના અવસાનથી અમે દરેક લોકો આઘાતમાં છીએ. હા તેમના સ્થાન નક્કીથી કોઈ આવશે. પાત્ર ક્યારેય મરતું નથી. હાલમાં ડૉ.હાથીના પાત્રની પસંદગી ચાલી રહી છે. અમે અનેક એક્ટર્સના ઓડિશન લીધા પરંતુ હજી સુધી કંઈ જ ફાઈનલ કર્યું નથી. હું કોઈ પણ નિર્ણય લાગણીમાં આવીને લેવા માંગતો નથી. જ્યારે પણ આ પાત્રને લઈ કલાકાર ફાઈનલ કરવામાં આવશે, ત્યારે તેની જાહેરાત કરી દેવામાં આવશે.'' અંબિકા તથા કુશની ગેરહાજરીને લઈને સવાલ કરતાં અસિત મોદીએ જવાબ આપ્યો હતો, ''અમે અત્યારે ટ્રેક પર કામ કરીએ છીએ. આ ટ્રેકમાં તેમની કોઈ જરૂર નથી અને તેથી જ તેમને શૂટિંગ માટે બોલાવવામાં આવતા નથી. ડૉ.હાથીના પાત્ર સાથે કોઈ લેવા-દેવા નથી.''